  Виталий Пронин 13-тӥ феврале «Россиысь куас сюресъёс» ӵошатскон борды Удмуртиысь спортэз яратӥсьёс но итӥськозы. Валтӥсь старт луоз Ижысь Г. Кулакова нимо спорткомплексын. Фото: Максим ЕгоровӴошатсконэ пыриськыны луонлык сётӥське 10 аресысен 64 аресозь куасэн бызьылыны яратӥсьёслы. Пусйиськон 8-тӥ февральысен кутске, со кыстӥськоз арня ӵоже. Валтӥсь стартэ пыриськыны мылкыд карисьёслы вазиськоно Ижысь Базисной ульчаысь 17-тӥ юртэ, спортсменъёслэсь быгатонлыкъёссэс кыдатонъя центре. Азьлапал жингыртоно 79-79-48 яке та центрысен 823 номеро телефонъя. Ӵошатскон мынон нуналэ пусйиськон луоз на Г. Кулакова нимо базаын 8 час 30 минутысен 11 час 30 минутозь. Документъёстэс сяна, сьӧрады кутоно тазалыкты сярысь справка. Ӵошатсконэ пыриськисьёслы номер но изьы сётӥськоз. Ижын сяна, куасэн бызьылонъя ӵошатсконъёс ортчозы шаерысьтымы вань ёросъёсын. Соин ик ужрадэ пыриськыны мылкыд карисьёслы вазиськоно ёрос администрациосысь мугорез кыдатонъя управлениосы. Кылем арын та ӵошатсконэ 6 сюрслэсь трос адямиос пыриськизы вал.  Валентина Емельянова  